উইন্ডসর দুর্গ () লন্ডন থেকে প্রায়  পশ্চিমে ইংল্যান্ডের বার্কশায়ার কাউন্টির অন্তর্গত উইন্ডসরে অবস্থিত একটি রাজপ্রাসাদ। এটা ইংরেজ তথা ব্রিটিশ রাজপরিবারের সাথে দৃঢ়ভাবে সম্পর্কিত। এটা হাজার বছরের স্থাপত্যকলার ইতিহাসের সাক্ষী।  একাদশ শতাব্দীতে ইংল্যান্ডে নর্মান আক্রমণের পর দুর্গটি তৈরি করা হয়। রাজা প্রথম হেনরির (শাসনকাল ১১০০-১১৩৫) আমল থেকে রাজত্বকারী ইংল্যান্ড বা ব্রিটেনের প্রত্যেক রাজারানি এই দুর্গ ব্যবহার করেছে। উইন্ডসর দুর্গ ইউরোপের সবচেয়ে দীর্ঘক্ষণ ধরে বসবাস করার জন্য ব্যবহৃত প্রাসাদ। দুর্গটির ভিতরে ঊনবিংশ শতাব্দীর প্রথমদিকে নির্মিত একাধিক বিলাসবহুল স্টেটরুমকে শিল্পকলা ইতিহাসবিদ হিউ রবার্টস "পরবর্তী জর্জীয় আস্বাদনের সবচেয়ে সম্পূর্ণ বহিঃপ্রকাশ" বলে অভিহিত করেন।Hugh Roberts, Options Report for Windsor Castle, cited Nicolson, p. 79.  লন্ডনের উপকণ্ঠে নর্মানদের আধিপত্য প্রক্ষেপ করা এবং টেমস নদীর কৌশলগতভাবে গুরুত্বপূর্ণ অংশের তত্ত্বাবধানের জন্য তৈরি করা দুর্গ একটি কেন্দ্রীয় স্তূপ ও তার চারিদিকে তিনটি প্রাকার নিয়ে গঠিত। ক্রমশ এর জায়গায় পাথরের দুর্গ তৈরি করা হল, আর ত্রয়োদশ শতাব্দীর শুরুতে প্রথম ব্যারন যুদ্ধের দীর্ঘকালীন অবরোধের সময় এই দুর্গ টিঁকে ছিল। সেই শতাব্দীর মধ্যভাগে রাজা তৃতীয় হেনরি দুর্গের মধ্যে একটি বিলাসবহুল রাজপ্রাসাদ তৈরি করেন। পরে রাজা তৃতীয় এডওয়ার্ড প্রাসাদটির পুনর্নির্মাণ করে সেখানে আরও চমৎকার প্রাসাদ চত্বর তৈরি করেন, যা ইংল্যান্ডের মধ্যযুগে "সবচেয়ে ব্যয়বহুল ধর্মনিরপেক্ষ ভবন প্রকল্প" হয়ে যায়।Brindle and Kerr, p. 39. টিউডর যুগ জুড়ে তৃতীয় এডওয়ার্ডের মূল নকশা টিকে ছিল, আর তখন রাজা অষ্টম হেনরি ও রানি প্রথম এলিজাবেথ ক্রমশ উইন্ডসর দুর্গকে রাজসভা ও কুটনৈতিক বিনোদনের কেন্দ্র হিসাবে ব্যবহার করেন।  ইংল্যান্ডে রাজতন্ত্রের অবসান ও ইংরেজ গৃহযুদ্ধের বিশৃঙ্খল পরিস্থিতিতে উইন্ডসর দুর্গ টিঁকে ছিল। তখন সেটা সংসদীয় বাহিনীর সামরিক দফতর এবং সিংহাসনচ্যুত রাজা প্রথম চার্লসের কারাগার হিসাবে ব্যবহার করা হয়েছিল। ১৬৬০ সালে ইংল্যান্ডে রাজতন্ত্রের পুনঃপ্রতিষ্ঠার পর স্থপতি হিউ মে-র সহায়তায় রাজা দ্বিতীয় চার্লস উইন্ডসর দুর্গ পুনর্নির্মাণ করেন, যার ফলে সেখানে বারোক শৈলীর অভ্যন্তর তৈরি হয়। অষ্টাদশ শতাব্দী জুড়ে অবহেলার পর রাজা তৃতীয় জর্জ ও চতুর্থ জর্জ অমিতব্যয়ে দ্বিতীয় চার্লসের প্রাসাদের জীর্ণসংস্কার করেন, যার ফলে রকো, গথিক ও বারোক শৈলীতে সজ্জিত বর্তমান স্টেট অ্যাপার্টমেন্টসমূহ তৈরি হয়। রানি ভিক্টোরিয়া দুর্গের কিছু সূক্ষ্ম পরিবর্তন করেন, আর তার আমলে সেটা রাজকীয় বিনোদনের কেন্দ্র হয়ে গিয়েছিল। প্রথম বিশ্বযুদ্ধের সময় এই ঐতিহাসিক প্রাসাদ ও ভূসম্পত্তির নামানুসারে ব্রিটেনের রাজবংশের নাম উইন্ডসর রাজবংশ রাখা হয়। দ্বিতীয় বিশ্বযুদ্ধের সময়, অর্থাৎ রাজা ষষ্ঠ জর্জের আমলে জার্মানদের বোমাবর্ষণের হাত থেকে রক্ষার জন্য রাজপরিবার উইন্ডসর দুর্গে আশ্রয় নিয়েছিল। ১৯৯২ সালে অগ্নিকাণ্ড থেকে বাঁচার পর স্টেট অ্যাপার্টমেন্টসমূহ পুনর্নির্মাণ করা হয়। ২০১১ থেকে ২০২২ সাল পর্যন্ত উইন্ডসর দুর্গ রানি দ্বিতীয় এলিজাবেথের প্রধান বাসগৃহ ছিল।  স্থাপত্য উইন্ডসর দুর্গের জমির আয়তন । এই দুর্গ আদতে দুর্গ, প্রাসাদ ও ছোট শহরের বৈশিষ্ট্যের সমন্বয়ে নির্মিত।Robinson, pp. 7, 156. একাধিক নির্মাণ প্রকল্পের অনুক্রমে বর্তমান দুর্গটি নির্মিত হয়েছে, যা ১৯৯২ সালে অগ্নিকাণ্ডের পর শেষবার পুনর্নির্মিত হয়।Nicolson, pp. 3–4. এটা কার্যত একটা মধ্যযুগীয় নকশা ভিত্তিক জর্জীয় ও ভিক্টোরীয় স্থাপত্যের মিশ্রণ, যার সঙ্গে আধুনিক ধাঁচে পুনরুদ্ভাবিত গথিক স্থাপত্যের বৈশিষ্ট্যও রয়েছে। চতুর্দশ শতাব্দী থেকেই উইন্ডসর দুর্গের স্থাপত্যকলা পুরনো প্রথা ও রীতির আধুনিক রূপদানের চেষ্টা করেছে, যা বারংবার প্রাচীন শৈলীকে অনুসরণ করছে।Nicolson, p. 123.   মিডল ওয়ার্ড মিডল ওয়ার্ড () হচ্ছে উইন্ডসর দুর্গের কেন্দ্রভাগ, যা একটা কৃত্রিম স্তূপকে কেন্দ্র করে নির্মিত একটি প্রাকার। স্তূপটি  উঁচু, আর এটা চারিদিকের পরিখা থেকে প্রাপ্ত চক দ্বারা নির্মিত। স্তূপের শীর্ষে অবস্থিত রাউন্ড টাওয়ার () দ্বাদশ শতাব্দীর একটি মূল ভবনের আদলে নির্মিত। আরও আকর্ষণীয় উচ্চতা ও ছায়াচিত্র পাওয়ার জন্য ঊনবিংশ শতাব্দীর প্রথমদিকে টাওয়ারটির উচ্চতা  বাড়ানো হয়।Robinson, p. 142. রয়েল আর্কাইভসের অতিরিক্ত স্থানের জন্য ১৯৯১-১৯৯৩ সালে রাউন্ড টাওয়ারের অভ্যন্তর পুনর্গঠন করা হয়। সেখানে ঊনবিংশ শতাব্দীর ফাঁপা সংযোজনের জায়গায় অতিরিক্ত একটি কক্ষ তৈরি করা হয়। নামটা "রাউন্ড টাওয়ার" হলেও নিচের স্তূপটির আকৃতি ও গঠনের জন্য এর আকৃতি চোঙাকারও নয়। প্রস্থের সঙ্গে অসমঞ্জস হওয়ায় টাওয়ারটির বর্তমান উচ্চতা নিয়ে সমালোচনা করা হয়, আর বিশেষ করে প্রত্নবিদ টিম ট্যাটন-ব্রাউন একে আগেকার মধ্যযুগীয় স্থাপনার অঙ্গচ্ছেদ বলে বর্ণনা করেছেন।Tatton-Brown, p. 14.  মিডল ওয়ার্ডের পশ্চিমদিকের ফটক জনগণের জন্য উন্মুক্ত, আর এই ওয়ার্ডের উত্তরদিকে নর্থ টেরাসে যাওয়ার একটি ফটক রয়েছে।Mackworth-Young, p. 1. ওয়ার্ডের পূর্বদিকের ফটক নর্মান গেটহাউস () দ্বারা রক্ষিত। এরূপ নাম হওয়ার সত্ত্বেও গেটহাউসটি চতুর্দশ শতাব্দীতে নির্মিত, আর আপার ওয়ার্ডের আকর্ষণীয় প্রবেশদ্বার হিসাবে নর্মান গেটহাউস অলংকারে পরিপূর্ণ। সেখানে একাধিক মধ্যযুগীয় সিংহের মুখোশ রয়েছে, যা রাজক্ষমতার চিরাচরিত প্রতীক।Nicolson, p. 120. ঊনবিংশ শতাব্দীর প্রথমদিকে গেটহাউসের বহিরাবরণের পুনর্নকশা করা হয়, আর সেই শতাব্দীর শেষদিকে আবাসিক ব্যবহারের জন্য এর অভ্যন্তরকে গুরুতরভাবে রূপান্তর করা হয়।Mackworth-Young, p. 234.  আপার ওয়ার্ড উইন্ডসর দুর্গের আপার ওয়ার্ড () একটা উচ্চ প্রাকার দ্বারা আবদ্ধ একাধিক ভবন নিয়ে গঠিত, যা একত্রে একটা কেন্দ্রীয় চতুর্ভুজ গঠন করছে। ওয়ার্ডের উত্তরদিকে পরপর স্টেট অ্যাপার্টমেন্টসমূহ () রয়েছে। এর পূর্বদিকে পরপর একাধিক ভবন রয়েছে। এর দক্ষিণদিকে ব্যক্তিগত রাজকীয় অ্যাপার্টমেন্টসমূহ ও কিং জর্জ দ্য ফোর্থ গেট () রয়েছে। ওয়ার্ডের দক্ষিণ-পশ্চিম কোণে এডওয়ার্ড দ্য থার্ড টাওয়ার () অবস্থিত। ওয়ার্ডের পশ্চিমদিকে কৃত্রিম স্তূপ ও তার উপর রাউন্ড টাওয়ার রয়েছে। রাউন্ড টাওয়ারের ঠিক নিচেই রয়েছে ঘোড়ার পিঠে দ্বিতীয় চার্লসের একটি ব্রোঞ্জের মূর্তি, যা লন্ডনে অবস্থিত ঘোড়ার পিঠে প্রথম চার্লসের মূর্তি দ্বারা অনুপ্রাণিত। উইন্ডসরের দ্বিতীয় চার্লসের মূর্তি ১৬৭৯ সালে ছাঁচে ঢেলে তৈরি করা হয়।Robinson, p. 55. আপার ওয়ার্ডের উত্তরদিকে নর্থ টেরাস () ও পূর্বদিকে ইস্ট টেরাস () রয়েছে; উভয় টেরাসই সপ্তাদশ শতাব্দীতে হিউ মে দ্বারা নির্মিত।Brindle and Kerr, p. 31. ইস্ট টেরাসে একটি ব্যক্তিগত গোলাপের বাগান রয়েছে, যা ১৯২০-এর দশকে রাজা চতুর্থ জর্জ প্রথম বিছান। দ্বিতীয় বিশ্বযুদ্ধে বিজয় বাগান উৎপাদনের জন্য ব্যবহারের পর ডিউক অব এডিনবরা প্রিন্স ফিলিপ বর্তমান বাগানটির হালনাগাদ করেন। ৪০ বছর আগে শেষ উন্মুক্ত হওয়ার পর ২০২০ সালে এই বাগান পুনরায় সীমিত সময়ের জন্য জনগণের জন্য উন্মুক্ত করা হবে বলে ঘোষণা করা হয়।  আরও দেখুন   যুক্তরাজ্যের রাজতন্ত্র  তথ্যসূত্র  গ্রন্থপঞ্জি     Barnard, Toby. (2009) "The Viceregal Court in Later Seventeenth-Century Ireland", in Cruickshanks (ed) 2009.  Bickham, George. (1753) Deliciæ Britannicæ; or, the Curiosities of Kensington, Hampton Court, and Windsor Castle, Delineated. London: Owen. .  Bogdanor, Vernon. (1997) The Monarchy and the Constitution. Oxford: Oxford University Press. .  Bold, John and Chaney, Edwards. (eds) (1993) English Architecture, Public and Private: essays for Kerry Downes. London: Hambledon Press. .  Brindle, Steven and Kerr, Brian. (1997) Windsor Revealed: New Light on the History of the Castle. London: English Heritage. .  Brown, Reginald Allen. (1984) The Architecture of Castles: A Visual Guide. London: Batsford. .  Brown, Reginald Allen. (1989) Castles From the Air. Cambridge: Cambridge University Press. .  Cantor, Leonard Martin. (1987) The Changing English Countryside, 1400–1700. London: Routledge. .  Clarke, John and Ridley, Jasper Godwin. (2000) The Houses of Hanover and Saxe-Coburg-Gotha. Berkeley, US: University of California Press. .  Colvin, Howard Montagu. (ed) (1973) The History of the King's Works, Volume VI, 1782–1851. London: Her Majesty's Stationery Office. .  Cruickshanks, Eveline. (ed) (2009) The Stuart Courts. Stroud, UK: The History Press. .  Dixon, William Hepworth. (1880) Royal Windsor, Volume IV. London: Hurst and Blackett. .  Emery, Anthony. (2006) Greater Medieval Houses of England and Wales, 1300–1500: Volume 3, Southern England. Cambridge: Cambridge University Press. .  Freeman, Kerin. (2015) The Civilian Bomb Disposing Earl: Jack Howard and Bomb Disposal in WW2. Barnsley: Pen and Sword. .  Ireland, Ken. (2006) Cythera Regained?: the Rococo Revival in European Literature and the Arts, 1830–1910. Cranbury, US: Fairleigh Dickinson Press. .  Hibbert, Christopher. (2007) Edward VII: The Last Victorian King. New York: Palgrave Macmillan. .  Hoak, Dale. (1995) "The Iconography of the Crown Imperial", in Hoak (ed) 1995 Tudor Political Culture. Cambridge: Cambridge University Press. .  House of Commons Public Accounts Committee. (2009) Maintaining the Occupied Royal Palaces: Twenty-fourth Report of Session 2008–09, Report, Together with Formal Minutes, Oral and Written Evidence. London: The Stationery Office. .  Knox, Ronald and Leslie, Shane. (eds) (1923) The Miracles of King Henry VI. Cambridge: Cambridge University Press.  MacGregor, Arthur. (2009) "The Household Out of Doors: the Stuart Court and the Animal Kingdom", in Cruickshanks (ed) 2009.  Mackworth-Young, Robin. (1992) The History and Treasures of Windsor Castle. Andover, UK: Pitkin. .  Munby, Julian; Barber, Richard and Brown, Richard. (eds) (2007) Edward III's Round Table at Windsor. Woodbridge, UK: Boydell. .  Newman, John. (1993) "Hugh May, Clarendon and Cornbury", in Bold and Chaney (eds) 1993.  Nicolson, Adam. (1997) Restoration: The Rebuilding of Windsor Castle. London: Michael Joseph. .  Pounds, Norman John Greville. (1990) The Medieval Castle in England and Wales: a social and political history. Cambridge: Cambridge University Press. .  Pote, Joseph. (1755) Les Delices de Windsore: or, a Description of Windsor Castle and the Country Adjacent. Eton: Joseph and Thomas Pote. .  Ritchie, Leitch. (1840) Windsor Castle, and Its Environs. London: Longman. .  Robinson, John Martin. (2010) Windsor Castle: the Official Illustrated History. London: Royal Collection Publications. .  Rowse, A. L. (1974) Windsor Castle in the History of the Nation. London: Book Club Associates. .  Rubin, Miri. (2006) The Hollow Crown: a History of Britain in the Late Middle Ages. London: Penguin Books. .  Senn, Alfred Erich. (1999) Power, Politics, and the Olympic Games. Champaign, US: Human Kinetics. .  Shawcross, William. (2009) Queen Elizabeth the Queen Mother : the Official Biography. London: Macmillan. .  South, Raymond. (1977) The Book of Windsor. Chesham, UK: Barracuda Books. .  Spencer, Charles. (2007) Prince Rupert: The Last Cavalier. London: Phoenix.   Steane, John. (1999) The Archaeology of the Medieval English Monarchy. London: Routledge. .  Tatton-Brown, Tim. (2007) "Windsor Castle Before 1344", in Munby, Barber and Brown (eds) 2007.  Thurley, Simon. (2009) "A Country Seat Fit For a King: Charles II, Greenwich and Winchester", in Cruickshanks (ed) 2009.  Tighe, Robert Richard and Davis, James Edward. (1858) Annals of Windsor, Being a History of the Castle and Town, with some Account of Eton and Places Adjacent, Volume II. London: Longman. .  Tite, Catherine. (2010) Portraiture, Dynasty and Power: Art Patronage in Hanoverian Britain, 1714–1759. Amherst, US: Cambria Press. .  Watkin, David. (2005) A History of Western Architecture. London: Laurence King. .  Williams, Robert Folkestone. (1860) Domestic Memoirs of the Royal Family and of the Court of England, Chiefly at Shene and Richmond, Volume 2. London: Hurst and Blackett. .  Williams, Neville. (1971) Royal Homes. Cambridge: Lutterworth Press. .  Wolffe, Bertram. (2001) Henry VI. New Haven and London: Yale University Press. .  বহিঃসংযোগ    বিষয়শ্রেণী:বার্কশায়ারের দুর্গ বিষয়শ্রেণী:ইংল্যান্ডের প্রাসাদ